Diari Oficial de la Generalitat Valenciana


Sumari del DOGV 6071, del 04-08-2009 (2009/8581)

Notificació a Aránzazu Blanco Marcos, representant de la mercantil Inversiones Zenox, SL, de la Resolució de 29 de maig de 2009, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'hostal-residència Mos del Bou d'Albatera (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8581


Data del document
:   29-05-2009

Organisme emissor
:   Conselleria de Turisme

Tipus de document
:   Edicte

Notificació a Aránzazu Blanco Marcos, representant de la mercantil Inversiones Zenox, SL, de la Resolució de 29 de maig de 2009, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'hostal-residència Mos del Bou d'Albatera (Alacant). [2009/8581]  
Per no haver sigut possible notificar de forma personal i directa a Aránzazu Blanco Marcos, representant de la mercantil Inversiones Zenox, SL, titular de l'hostal-residència Mos del Bou d'Albatera, la resolució de baixa de l'esmentat establiment del Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'art. 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 de juliol de 2009.- La cap de l'Àrea de Producte: Isabel Palafox Gámir.  
Vist l'expedient de baixa d'ofici de l'establiment hoteler Hostal-Residència Mos del Bou, siti a la carretera Alacant-Múrcia, km. 35, d'Albatera, iniciat per acord del cap del Servici Territorial de Turisme d'Alacant i,  
Ates que:   
1. Amb data 17 d'abril de 2007, Mª Aránzazu Blanco Marcos, en representació de la mercantil Inversiones Zenox, SL, titular de l'Hostal-Residència Mos del Bou, d'Albatera, comunicava el tancament temporal de l'establiment per set mesos aproximadament, per a efectuar-hi obres de reforma.  
2. Amb data 17 de novembre de 2008, l'inspector habilitat per part de la Conselleria de Turisme va efectuar una visita a fi de comprovar la reobertura de l'establiment, del qual estaven tancats els accessos tant a l'hostal com al restaurant, sense que s'apreciara cap activitat que indicara que l'hostal estava en funcionament.  
3. Com a conseqüència dels fets anteriors, el Servici Territorial de Turisme d'Alacant, va iniciar el procediment de baixa de l'establiment mitjançant un acord d'iniciació de 15 de desembre de 2008, el qual va ser notificat el 30 de desembre de 2008 a Mª Aránzazu Blanco Marcos, en representació de la mercantil Inversiones Zenox, SL, titular de hostal, i als propietaris Mª Dolores Quirante Marcos i altres, mitjançant un edicte publicat a l'Ajuntament d'Orihuela segons l'escrit de 23 de febrer de 2009 i en el Butlletí Oficial de la Província d'Alacant, de 23 de gener de 2009.  
4. En l'acord d'iniciació referit, de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), es va concedir a la titular i als propietaris de l'establiment el termini de deu dies, a fi que presentaren les al·legacions i documents que estimaren oportuns en defensa dels seus interessos, sense que per la seua part s'haja contestat.  
Als anteriors fets li són d'aplicació els següents  
Fonaments de dret:  
1. Els articles 7 i 14.3 de la Llei 3/1998, de 21 de maig, quan establixen respectivament que «són empreses d'allotjament turístic aquelles que des d'un establiment obert al públic (...)» i que «la modalitat i classificació es mantindrà mentre tant siguen complits els requisits tinguts en compte en efectuar aquella, i mentre persistisca el caràcter turístic de l'activitat, la qual pot ser revisada d'ofici o a petició de part, prèvia la instrucció de l'expedient oportú. La dita revisió podrà donar lloc a una variació de la seua classificació o la baixa de l'establiment del Registre corresponent».  
2. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que «els fets constatats per la inspecció de turisme a la qual se li reconeix la condició d'autoritat i que es formalitzen en document públic amb l'observança dels requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats».  
3. L'article 59.5 de la Llei 30/1992, de La LRJPAC, quan establix que «intentada la notificació i esta no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament del seu últim domicili, en el Boletín Oficial del Estado, de la Comunitat Autònoma o de la província?».  
4. L'article 29 del Decret 153/1993, de 17 d'agost, el Consell, regulador dels Establiments Hotelers de la Comunitat Valenciana, modificat pel Decret 22/2006, de 10 de febrer, quan establix que:  
«Tot tancament d'un establiment hoteler dins del seu període de funcionament haurà, així mateix, de ser comunicat a l'administració turística en el termini dels quinze dies següents al fet d'haver-se produït, indicant la seua causa i la duració. Quan este excedisca els nou mesos produirà la baixa de l'establiment, i el seu titular haurà de sol·licitar la reobertura amb l'aportació dels documents que, dels assenyalats en l'article 26, la justifiquen». A estos efectes l'establiment ha romàs tancat durant més de nou mesos.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i), del Decret 209/2004, de 8 d'octubre (DOCV de 13/10/2004), resol:  
Donar de baixa del Registre General d'Empreses, Establiments i Professions Turístiques de la Comunitat Valenciana, l'Hostal-Residència Mos del Bou, d'Albatera, la signatura del qual és HA-97 i, en conseqüència, conclús el procediment iniciat per acord del Servici Territorial de Turisme d'Alacant, es procediu a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 29 de maig de 2009.- La secretària autonòmica de Turisme i directora de l'Agència Valenciana del Turisme: Mª Victoria Palau Tárrega.